

Հոլանդական «Edison Award» մրցանակաբաշխությանը, որը համարվում է աշխարհում ամենահեղինակավորներից մեկը, լավագույն ժողովրդական ալբոմ անվանակարգում նոմինացվել է Գյուրջիևի անվան ժողովրդական նվագարանների համույթի ձայնասկավառակը (music of Georges I. Gurdjieff)` հրատարակված գերմանական ECM records-ի կողմից:
Ինչպես ilur.am-in տեղեկացրեցին Գյուրջիևի անվան ժողովրդական նվագարանների համույթից, աշխարհում հրատարակված հարյուրավոր ձայնասկավառակներից նոմինացվել են երեքը:
Նշենք, որ «Edison Award»-ի մրցանակի են արժանացել Սթիվի Ուանդերը, Էրիկ Կլեպտոնը, Ռոբի Ուիլյամսը, դասական երաժիշտներից Եվգենի Կիսինը, Վալերի Գերգիևը, Կլաուդիո Արաուն, իսկ մեր հայրենակիցներից` Շառլ Ազնավուրը :
Հիշեցնենք, որ այս ձայնասկավառակը 2012 թվականին Հայաստանի «Ազգային երաժշտական մրցանակաբաշխությանը» ճանաչվել էր որպես լավագույն ժողովրդական ալբոմ:




 



http://www.edisons.nl/jazz/genomineerden
